**Simon Ehammer** (sündinud 7. veebruaril 2000 Steinis) on Šveitsi kümnevõistleja. 

Ta võitis 2018. aasta juunioride maailmameistrivõistlustel Tamperes austraallaste Ashley Moloney ja Gary Haasbroeki järel kümnevõistluse pronksmedali isikliku rekordiga 7642 punkti. 2019. aasta Euroopa juunioride meistrivõistlustel Boråsis võitis ta Šveitsi juunioride rekordi 7851 punktiga kuldmedali.

2021. aasta Euroopa sisemeistrivõistlustel oli ta viie ala järel medalikonkurentsis, kuid ei suutnud teivashüppes ületada algkõrgust. Euroopa U23 meistrivõistlustel Tallinnas võitis ta kuldmedali kaugushüppes, hüpates finaalis 8.10.

2022. aasta sisemaailmameistrivõistlustel Belgradis võitis Ehammer seitsmevõistluses Šveitsi rekordiga 6363 punkti Damian Warneri järel hõbemedali. Maailmameistrivõistlustel Eugene'is osales ta kaugushüppes ja sai tulemusega 8.16 Wang Jianani ja Miltiádis Tentóglou järel pronksmedali. Euroopa meistrivõistlustel Münchenis püstitas ta isiklikud rekordid kõrgushüppes ja teivashüppes ning võitis kümnevõistluses Šveitsi rekordiga 8468 punkti Niklas Kauli järel hõbemedali.

2023. aasta Euroopa sisemeistrivõistlustel katkestas ta seitsmevõistluse pärast kaugushüppes tulemuseta jäämist. Maailmameistrivõistlustel Budapestis osales ta taas kaugushüppes, kus pääses finaali ja sai tulemusega 7.87 9. koha.

2024. aasta sisemaailmameistrivõistlustel Glasgow's viis Ehammer seitsmevõistluses Šveitsi rekordi 6418 punktini ja tuli Sander Skotheimi ja Johannes Ermi ees maailmameistriks.

Ehammerile kuulub kümnevõistlejate maailmarekord kaugushüppes **8.45**.

Isiklikud rekordid
------------------

### Mitmevõistlus

* Kümnevõistlus – 8468 punkti NR, 16. august 2022, München
* Seitsmevõistlus – 6418 punkti NR, 3. märts 2024, Glasgow

### Üksikalad

Väljas

| Ala | Tulemus | Aeg | Koht |
| --- | --- | --- | --- |
| 100 m jooks | **10,42** | 17. juuni 2023 | Šveits Basel |
| Kaugushüpe | **8.45** NR | 28. mai 2022 | Austria Götzis |
| Kuulitõuge | **14.68** | 7. mai 2022 | Saksamaa Ratingen |
| Kõrgushüpe | **2.08** | 15. august 2022 | Saksamaa München |
| 400 m jooks | **47,27** | 8. august 2020 | Šveits Langenthal |
| 110 m tõkkejooks | **13,43** | 13. mai 2023 | Šveits Basel |
| Kettaheide | **39.44** | 18. juuni 2023 | Šveits Basel |
| Teivashüpe | **5.20** | 16. august 2022 | Saksamaa München |
| Odavise | **55.98** | 29. mai 2022 | Austria Götzis |
| 1500 m jooks | **4.42,54** | 9. august 2020 | Šveits Langenthal |

Sees

| Ala | Tulemus | Aeg | Koht |
| --- | --- | --- | --- |
| 60 m jooks | **6,72** | 18. märts 2022 | Serbia Belgrad |
| Kaugushüpe | **8.26** NR | 29. jaanuar 2023 | Prantsusmaa Aubiére |
| Kuulitõuge | **15.31** | 6. veebruar 2021 | Šveits Magglingen |
| Kõrgushüpe | **2.05** | 18. märts 2022 | Serbia Belgrad |
| 60 meetri tõkkejooks | **7,55** | 18. veebruar 2024 | Šveits St. Gallen |
| Teivashüpe | **5.21** | 28. jaanuar 2024 | Prantsusmaa Aubiére |
| 1000 meetri jooks | **2.46,03** | 3. märts 2024 | Suurbritannia Glasgow |

Allikas: Rahvusvaheline Kergejõustikuliit

Viited
------

1. ↑  "Vaata Šveitsi noormehe imelist hüpet, millega purustati mitmevõistluse maailmarekord". *delfi.ee*. Vaadatud 28. aprillil 2023.

Välislingid
-----------

* Simon Ehammer Rahvusvahelise Kergejõustikuliidu kodulehel (inglise) Muuda Vikiandmetes

|  |  |
| --- | --- |
|  | Pildid, videod ja helifailid Commonsis: **Simon Ehammer** |